Ahopellava

Ahopellava (Linum catharticum) on pellavakasvien heimoon ja pellavien sukuun kuuluva kasvilaji.

Ulkonäkö ja koko 
Ahopellava on yksi- tai kaksivuotinen ruohokasvi, jonka hento varsi on korkeudeltaan keskimäärin 5–25 senttimetriä. Ahopellavan nuput ovat nuokkuvia ja niistä avautuvat säteittäiset, viisiterälehtiset valkoiset kukat ovat halkaisijaltaan alle sentin mittaisia. Ahopellava kukkii kesä–elokuussa. Siemenet muodostuvat nelilokeroisiin siemenkotiin, joissa jokaisessa lokerossa on kaksi siementä.

Levinneisyys ja elinympäristö 
Ahopellava kasvaa lehto- ja merenrantaniityillä sekä kuivilla kedoilla ja kallioilla. Kasvupaikkavaatimuksiltaan laji on kalkinsuosija. Suomessa ahopellava on osassa maata uhanalainen. Ahopellava on yleinen Ahvenanmaalla ja Manner-Suomen lounaisimmassa osassa, muualla Etelä-Suomessa harvinainen.

Lähteet

Aiheesta muualla 
 Laji.fi: Ahopellava (Linum catharticum)
 Kasviatlas 2020: Ahopellavan (Linum catharticum) levinneisyys Suomessa
 Pinkka – Lajintuntemuksen oppimisympäristö: Ahopellava (Linum catharticum)
 Den virtuella floran: Vildlin (Linum catharticum) 
 United States Department of Agriculture (USDA): Linum catharticum 
 Flora of North America: Linum catharticum 

Pellavat